
R O M A N I A
PRIMARIA COMUNEI FELDIOARA
J U D E T U L  B R A S O V
Str. Octavian Goga, nr. 55
Tel./fax.: 0268/ 265.403
e-mail: primariafeldioarabv@yahoo.com




INFORMARE
ACORDAREA AJUTORULUI PENTRU INCALZIREA LOCUINTEI
SEZON NOIEMBRIE 2026-MARTIE 2027

Conform Legii 226/2021, privind stabilirea măsurilor de protecție  socială pentru consumatorul vulnerabil , familiile cu venituri  de până la 1.386 lei pe membrul de familie, iar in cazul persoanei singure de 2.053 lei,  vor putea beneficia  de ajutor financiar pentru incalzirea locuintei și a suplimentului  pentru energie.
Ajutorul pentru incalzire si suplimentul pentru energie se solicita la Primaria de domiciliul in baza Cererii si Declaratiei pe propria răspundere  și a actelor doveditoare : 
-Copii după actele de identitate ale persoanei singure, respectiv ale membrilor familiei ; 
-Copie  după  documentul care atestă calitatea in care deține locuință : acte de proprietate, chirie, comodat, alte documente care atesta calitatea de proprietar sau folosinta a imobilului ;
-Copii ale documentelor care atesta veniturile realizate in luna anterioară depuneri cererii ; 
-Copie după factura completa de energie electrică și factura de gaz completa (unde este cazul);
-Numar de telefon valabil, trecut pe cerere.
-Talon autoturism 
ATENTIE !
TITULAR CERERE = TITULAR CONTRACT CASA = TITULAR FACTURA
CURENT ELECTRIC SI GAZ  (dupa caz)
Campania de acordare a Ajutorului pentru încălzirea locuinței pe perioada 01.11.2026-31.03.2027  și supliment pentru energie pentru perioada 01.11.2026-31.10.2027, demarează cu data de 19.10.2026.
Ajutorul pentru încălzirea locuinței şi suplimentul pentru energie se acordă în funcţie de venitul mediu net lunar pe membru de familie, respectiv al persoanei singure. Venitul mediu net lunar până la care se acordă ajutorul pentru încălzire este de 1.386 lei/persoană, în cazul familiei, şi de 2.053 lei, în cazul persoanei singure.
Cuantumul ajutorului pentru încălzirea locuinţei, în funcţie de sistemul de încălzire utilizat prin raportare la venituri, este:
1.	Între 25 lei – 250 lei pentru consumatorii vulnerabili care utilizează pentru încălzirea locuinței gaze naturale;
2.	Între 50 lei – 500 lei pentru consumatorii vulnerabili care utilizează pentru încălzirea locuinței energie electrică;
3.	Între 32 lei – 320 lei pentru consumatorii vulnerabili care utilizează pentru încălzirea locuinței combustibili solizi şi/sau petrolieri;
4.	Procent cuprins între 10-100% din valoarea consumului lunar pentru consumatorii vulnerabili care utilizează pentru încălzirea locuinței energie termică în sistem centralizat.
 	Cuantum suplimentului pentru energie, în funcţie de sistemul de încălzire utilizat prin raportare la venituri, este:
a) 30 lei/lună pentru consumul de energie electrică;
b) 10 lei/lună pentru consumul de gaze naturale;
c) 10lei/lună pentru consumul de energie termică;
d) 20 lei/lună pentru consumul de combustibili solizi şi/sau petrolieri

Formularele pot fi ridicate:
-Sediul Primariei Com. Feldioara,
-Sediul Primariei Com. Feldioara, punct de lucru Rotbav.

Precizare 
Actele necesare sunt obligatorii, neprezentarea unuia dintre acestea conducând la imposibilitatea stabilirii dreptului cuvenit.



Anexa nr. 4 la H.G. nr. 1154/2022 pentru aprobarea Normelor Metodologice de aplicare a prevederilor Legii nr. 196/2016 privind venitul minim de incluziune
LISTA BUNURILOR CE CONDUC LA EXCLUDEREA ACORDĂRII AJUTORULUI PENTRU ÎNCĂLZIREA LOCUINȚEI ȘI A SUPLIMENTULUI PENTRU ENERGIE


A. Bunuri imobile 
Clădiri, alte spații locative în afara locuinței de domiciliu, precum și terenuri situate în intravilan cu suprafața de peste 1.200 mp în zona urbană și 2.500 mp în zona rurală, în afara terenurilor de împrejmuire a locuinței și a curții aferente. 

B. Bunuri mobile 
1. Mai mult de un vehicul cu o vechime mai mare de 10 ani, cu drept de circulație pe drumurile publice.

2. Autovehicul cu drept de circulație pe drumurile publice cu o vechime mai mică de 10 ani, cu excepția celor utilizate și/sau adaptate pentru transportul persoanelor cu dizabilități.
 
3. Șalupe, bărci cu motor, iahturi sau alte tipuri de ambarcațiuni, cu excepția celor necesare pentru transport în cazul persoanelor care locuiesc în aria Rezervației Biosferei „Delta Dunării“ 

NOTĂ: 
În situația în care unul sau mai multe bunuri aflate în proprietatea persoanei singure/familiei beneficiare de ajutor pentru încălzirea locuinței și a suplimentului pentru energie este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obținută în urma cedării dreptului de folosință a bunului. Persoana sau familia care deține pe lângă locuința de domiciliu o cotă-parte dintr-o altă clădire/spațiu locativ/imobil poate beneficia de ajutor pentru încălzirea locuinței și a suplimentului pentru energie indiferent de mărimea cotei, dacă prin această posesiune nu poate valorifica bunul respectiv. 

C. Depozite bancare 
Cel puțin unul dintre membrii familiei deține, în calitate de titular, unul sau mai multe conturi/depozite bancare, a căror sumă totală este mai mare de 3 ori față de valoarea câștigului salarial mediu brut prevăzut de Legea asigurărilor sociale de stat. 

